เป็นไข้ตอนมีประจำเดือนค่ะ คือวัยศุกร์ที่16 อาหารเริ่มก็คือปวดขา ปวดหน้าอก ปวดหัว ปวดทุกอย่าง และพอ กลับบ้านก็กินยาพาราค่ะตอนกลางคืนก็หนาวมาก เหงื่อนี้เปียกชุ่มเลยค่ะวันเสาร์ก็ไปหาที่โรงพยาบาลก็บอกอาดารเขาว่าปวดหัวตัวร้อนถ่ายเหลวเจ็บคอเขาก็ให้ยาพารามา ยาอม เกลือเเร่ ยาแก้เจ็บคอ เขาบอกว่าถ้าวันจันทร์ไม่ดีขึ้นให้ไปหาอีกรอบคือวันอังคารค่ะและตื่นมาเช้าวันอาทิตย์ก็ไม่ดีขึ้นตัวร้อนจี้เลยค่ะ ทนไม่ไหวเลยไปหาคลินิคเขาฉีดยาให้เจาะเลือด ให้ยาลดไข้มา ยาแก้เจ็บคอ ยาลดน้ำมูก และก็ยาฆ่าเชื่อพอไปเสร็จกลับมาบ้านตัวร้อนจี้เลย จนกินยาลดไข้ก็ดีขึ้น พอยาหมดฤทธิ์ก็กลับตัวร้อนเหมือนเดิม โทรไปถามเรื่องผลเลือด ก็คือเลือดยังดีอยู่ไม่เป็นไข้เลือดออก และก็บอกเขาว่าเนี้ยตัวยังร้อนอยู่เลยเขาบอกว่าให้มาฉีดซ้ำอีกรอบ ตกลงเป็นอะไรกันแน่ค่ะ ถึงไม่หายซักที
สวัสดีค่ะ อาการไข้และปวดเมื่อยตามตัวอาจเกิดจาก-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-การติดเชื้อไวรัสที่ไม่จำเพาะเจาะจง-คออักเสบ ถ้ามีเจ็บคอ ไอ ร่วมด้วย-ไข้หวัดใหญ่ อาจมีอาการไอ เจ็บคอ มีน้ำมูก ปวดเมื่อยตามตัวได้มาก-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดหากไม่มีอาการอื่นๆ และผลตรวจเลือดไข้เลือดออกก็ไม่พบ อาจจะเป็นการติดเชื้อไวรัสที่ไม่จำเพาะเจาะจง คือรักษาตามอาการ โดยการรับประทานยาลดไข้ทุก 4-6 ชั่วโมง และพักผ่อนควรกลับไปติดตามอาการตามนัด หากแพทย์ให้เจาะเลือดซ้ำก็ควรเจาะ เพราะบางครั้งเมื่อเวลาผ่านไป ผลเลือดอาจแสดงให้เห็นถึงการติดเชื้อหรือมีเกล็ดเลือดต่ำที่พบได้ในไข้เลือดออกก็ได้ค่ะ